****

# Firmware til sikkerhedsudstyr med nye funktioner

# Den nye firmware 8.5 til mGuard firewall og router fra Phoenix Contact udvider rækken af funktioner i enheden til at omfatte funktioner som Modbus/TCP inspector og DNS-name-based-firewalling.

Med Modbus/TCP inspector funktionen - en deep packet inspektion for Modbus/TCP – kan forbindelser, der bruger denne udbredte industriprotokol, beskyttes med stor præcision. Adgangsrettigheder kan nu ikke kun indstilles på adresse- og portniveau, men også på de funktionskoder- og registre, der anvendes inden for Modbus protokollen. Det gør det muligt at specificere for eksempel, hvilke Modbus enheder, der har læse- og skriverettigheder. Registerspecifikke adgangsrettigheder kan også defineres.

Med DNS-name-based-firewalling kan firewall rettigheder ikke kun defineres i relation til IP-adresser men også i relation til DNS navne. Det forenkler konfiguration i applikationer med hyppigt ændrede IP-adresser. Den nye mGuard 8.5 firmware version kan downloades fra downloadområdet på mGuard produktsiderne på vores hjemmeside.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.